Diari Oficial de la Generalitat Valenciana


Sumari del DOGV 9114, del 25-06-2021 (2021/6500)

RESOLUCIÓ de 25 de febrer de 2021, de la Direcció General d'Agricultura, Ramaderia i Pesca, per la qual s'autoritza l'ampliació d'un establiment de depuració de mol·luscos bivalves vius al terme municipal de Beniparrell. Expedient ANIA/460019.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9114

Data del DOGV
:   25-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/6500


Data del document
:   25-02-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ de 25 de febrer de 2021, de la Direcció General d'Agricultura, Ramaderia i Pesca, per la qual s'autoritza l'ampliació d'un establiment de depuració de mol·luscos bivalves vius al terme municipal de Beniparrell. Expedient ANIA/460019. [2021/6500]  
Vista la Resolució de 14 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Clóchinas Navarro, SL, amb CIF O54584320, la instal·lació d'un centre de depuració situat en el carrer Travessia de l'Alqueria, núm. 5, al terme municipal de Beniparrell (València),  
Vist l'expedient instruït a instàncies d'Enrique Navarro Albero amb NIF 12307392W, en representació de Clóchinas Navarro, SL, amb CIF I92803008, sobre sol·licitud d'autorització per a augment de capacitat màxima de depuració (expedient ANIA/460019).  
Vist l'informe del cap de Secció de Pesca Marítima de la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de València.  
Vista la proposta d'ampliació de l'establiment d'aqüicultura marina, de 8 de gener de 2021, de la directora territorial de València de la Conselleria d'Agricultura, Desenvolupament Rural, Emergència Climàtica i Transició Ecològica.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
L'autorització de l'augment de capacitat màxima de depuració de mol·luscos bivalves de 10.000 kg/dia a 60.000 kg/dia de l'establiment d'aqüicultura marina amb número de registre 044, situat en el carrer Travessia de l'Alqueria, número 5, al terme municipal de Beniparrell (València).  
  
Segon  
La depuració es durà a terme segons el procés descrit en l'estudi de validació del procés de depuració de mol·luscos bivalves del Departament de Biotecnologia i del Departament de Ciència Animal de la Universitat Politècnica de València.  
L'establiment i el procés compleixen les condicions mínimes higienicosanitàries vigents i disposa del número de registre sanitari 12.16116/V.  
El sistema de depuració s'ajustarà en tot moment a la memòria presentada. Qualsevol variació sobre aquest tema haurà de ser validada per la Direcció General de Salut Pública i posada en coneixement de la Conselleria d'Agricultura, Desenvolupament Rural, Emergència Climàtica i Transició Ecològica.  
Els organismes competents podran inspeccionar el funcionament de l'establiment. El titular es compromet a franquejar l'entrada als inspectors i tècnics corresponents.  
  
Tercer  
Les vendes s'hauran de realitzar a través d'un centre d'expedició de mol·luscos autoritzat. Durant el transport del producte del lloc d'engreix a l'establiment de primera venda, els productes hauran d'anar acompanyats d'un document de registre que permeta garantir la traçabilitat del producte, d'acord amb el que s'estableix en el Reial decret 418/2015, de 29 de maig, pel qual es regula la primera venda dels productes pesquers.  
  
  
Quart  
La present autorització tindrà vigència mentre no es produïsca paralització d'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica o l'extinció de l'autorització de la Direcció General de Salut Pública.  
  
Cinqué  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del número d'identificació fiscal.  
  
Sisé  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no posa fi a la via administrativa, i contra aquesta podrà interposar-se recurs d'alçada davant del secretari autonòmic d'Agricultura i Desenvolupament Rural en el termini d'un mes, comptador des de l'endemà de la notificació de la present resolució, de conformitat amb el que es disposa en l'article 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de febrer de 2021.- El director general d'Agricultura, Ramaderia i Pesca: Antonio Quintana Martínez.